joelniklaus/EU_Wikipedias huggingface dataset:
Flannani saarte tuletorn

Flannani saarte tuletorn on majakas Eilean Mòri kõrgemais punktis Flannani saartel, mis asuvad Välis-Hebriididest loodes. 

Tuletorm on tuntud oma kolme hoidja jäljetu kadumise tõttu 1900. aastal; juhtumit ei ole tänini lahendatud. 

Alates 1971. aastast on majakas automatiseeritud, mistõttu pole saartel ka elanikke.

Vaata ka
Flannan Isle (luuletus)

Välislingid

Šotimaa tuletornid
Flannani saared

Flannani saared (inglise keeles Flannan Isles, gaeli keeles Na h-Eileanan Flannach) on väike Šoti saarerühm Välis-Hebriididest loodes, umbes 32 kilomeetrit Lewise saarest läänes. Saared on arvatavasti nimetatud 7. sajandi iiri jutlustaja ja abti Püha Flannáni järgi.

Saartel ei ole, alates majaka Flannan Isles Lighthouse automatiseerimisest aastal 1971, alalisi elanikke.

Vaata ka
Püha Flannani kabel

Šotimaa saared
Hellenite kuningriik

Hellenite kuningriik (kreeka keeles Βασίλειον τῆς Ἑλλάδος) või Kreeka kuningriik asutati 1832. aastal ja oli Esimese Kreeka Vabariigi järglane. Rahvusvaheliselt tunnustas seda Konstantinoopoli leping, millega Kreeka kindlustas täieliku iseseisvuse neli sajandit kestnud Osmanite võimust.

Hellenite kuningriik lagunes kaks aastat pärast Kreeka-Türgi sõda aastal 1924, mil loodi  Teine Kreeka Vabariik. Sõjaline riigipööre taastas monarhia 1935. aastal ja Kreekast sai 1973. aastani taas kuningriik, mida katkestas Teine maailmasõda. Kuningriik lõpetati seitsmeaastase sõjalise diktatuuri (1967–1974) tagajärjel ja Kolmas Kreeka Vabariik loodi pärast 1974. aastal toimunud referendumit.

Selle artikli kirjutamisel on kasutatud ingliskeelset artiklit :en:Kingdom of Greece seisuga 31.01.2021.

Kreeka ajalugu
Püha Flannán

Flannán mac Toirrdelbaig oli 7. sajandil Iirimaal elanud pühak. Ta oli Dál gCais'st pärinenud pealiku Toirdhealbhachi poeg. Ta astus Püha Molua kloostrisse Killaloes, kus arvatakse, et temast sai abt. Teda mäletatakse kui suurt jutlustajat.

Ta tegi palverännaku Rooma, kus paavst Johannes IV pühitses ta esimeseks Killaloe piiskopiks. Küla kaitsepühakuks on ta tänini. Ta jutlustas ka Hebriididel, tema järgi on nimetatud Flannani saared. Tema pidupäev on 18. detsember.

Iiri vaimulikud
Pühakud
Kākciems

Kākciems on küla (vidējciems) Lätis Ropaži piirkonna Ropaži vallas. Küla asub valla lõunaosas.

Külas asuvad Oškalnu darbnīca ja Kākciemsi bussipeatused.

Külas asub Teises maailmasõjas hukkunud sõdurite vennaskalmistu, mis on tähistatud mälestusmärgi ja obeliskiga.

Aastal 2020 oli külas 367 elanikku, aastal 2015 oli elanikke 409.

Viited

Ropaži piirkonna külad
Lielkangari

Lielkangari on küla (vidējciems) Lätis Ropaži piirkonna Ropaži vallas. Küla asub valla lõunaosas.

Külas asuvad Lielkangari ja Stacija Kangari bussipeatused. Küla juures asub Lielie Kangari oos.

Aastal 2020 oli külas 134 elanikku, aastal 2015 oli elanikke 129.

Viited

Ropaži piirkonna külad
Villasmuiža

Villasmuiža on küla (skrajciems ehk hajaküla) Lätis Ropaži piirkonna Ropaži vallas. Küla asub valla keskusest Ropažist 4,5 ja Riiast 40 kilomeetri kaugusel.

Külas asuvad Upmaļi, Ceriņi ja Pagrieziens uz Remīnes staciju bussipeatused.

Aastal 2020 oli külas 231 elanikku, aastal 2015 oli elanikke 219.

Viited

Ropaži piirkonna külad
Time Warner Center

Time Warner Center on multifunktsionaalne kaksiktornidega ehitis, mille kõrgus on 230 meetrit. See asub New Yorgis otse Central Parki vahetus läheduses Columbus Circle ääres.

Välislingid
 

Midtown Manhattani pilvelõhkujad
Heljut Kapral

Heljut Kapral (19. juuni 1923 Tallinn – 30. jaanuar 2021 Elva) oli eesti arst, pulmonoloog.

Heljut Kapral lõpetas mais 1940 Riikliku Inglise Kolledži Progümnaasiumi ja õppis ka Tallinna Konservatooriumis, mängis flööti Saksa sõjaväe orkestris ning asus 1944. aastal õppima Tartu Riikliku Ülikooli arstiteaduskonda, kus ta NSV Liidu võimude poolt arreteeriti 5. juunil 1945. Poliitvangina möödusid 9 aastat Arhangelski ja Norilski sunnitöölaagrites. 

Kodumaale naastes alustas ta uuesti õpinguid, sooritas 1956. aastal Võrus keskkooli lõpueksamid (tema varasemaid diplomeid enam ei loetud) ning lõpetas 1962. aastal TRÜ arstiteaduskonna cum laude. Hiljem kaitses meditsiinikandidaadi väitekirja krooniliste kopsuhaiguste teemal. 

Ta töötas 9 aastat Tapa haiglas, 13 aastat Tallinna Raudtee haiglas ja 19 aastat Tallinna Meremeeste haiglas peaarsti asetäitjana. Hiljem töötas ta veel aastaid Tallinna linnavalitsuses ning oli seejärel vabatahtlikuna abiks Tallinna diakooniahaiglas. 

Heljut Kapral oli Eesti Laboriarstide Teadusliku Seltsi esimees ja Üleliidulise Laboriarstide Teadusliku Seltsi juhatuse liige. Kui 1991. aastal asutati Eesti Kristlike Arstide Ühing, oli ta selle esimene esimees.

Tunnustus
2007 Eesti Punase Risti IV klassi teenetemärk

Isiklikku
Heljut ristiti 22. juulil 1923 Tallinna Kaarli kirikus, leeriõnnistuse sai 13. oktoobril 1940 Tallinna Peeteli kirikus. Ta laulatati 26. jaanuaril 1957 Tallinna Oleviste kirikus. Ta osales vennastekoguduse töös ja viimastel aastatel EELK Tartu Pauluse koguduses, kuid oli surmani Tallinna Jaani koguduse liige. Seal on ta laulnud meeskooris ja kuulunud koguduse nõukogusse. 

Tema matus toimus laupäeval, 6. veebruaril 2021 Tallinna Jaani kirikus. 

Tema abikaasa Vaike Kapral (sündinud Tamberg, eestistatuna Tammeste, 1924–2002) oli samuti arst. Neil on 12 lapselast ja 7 lapselapselast. 

Nende kolm tütart on kõik muusikud. Tütar Tiina Luhamets on viiuldaja haridusega organist, koorijuht ja muusikapedagoog. Tema väimees Joel Luhamets ja tütrepoeg Kristjan Luhamets on eesti vaimulikud.

Viited

Kirjandus 
Helbe Merila-Lattik. "Eesti arstid 1940–1960". Toimetaja Anu Kell. Tallinn 2000. Lk 689
Ene Ora. Dr Heljut Kapral 90. Eesti Arst, juuni 2013 (92(6):358)
Rita Puidet. Rikka mehe õnn. Eesti Kirik, 24. veebruar 2016
Hille Karm. Vennastekogudus: siiras osadus omavahel ja Jumalaga. Eesti Kirik, 19. oktoober 2016

Välislingid
Eesti kommunismiohvrid 1940–1991

Eesti arstid
Eesti arstiteadlased
Pulmonoloogid
Tartu Ülikooli arstiteaduskonna vilistlased
Eesti Punase Risti IV klassi teenetemärgi kavalerid
Tallinna Jaani koguduse liikmed
Eesti represseeritud isikud
Rahumäe kalmistule maetud
Sündinud 1923
Surnud 2021
Mucenieki

Mucenieki on küla (lielciems) Lätis Ropaži piirkonna Ropaži vallas. Küla asub valla lääneosas maantee A4 ääres, valla keskusest Ropažist 19 ja Riia keskusest 20 kilomeetri kaugusel.

Kül kujunes Teise maailmasõja järel Nõukogude armee sõjaväelinnakuna. Kuuekümnendatel aastatel viidi seal paiknenud õhutõrjeväe üksused teise kohta. Aastal 1982 rajati sinna kuuenda üksiku õhutõrjearmee 27. korpuse komandopunkt, muu asula jäi aga kasutamata. Aastal 1990 lahkusid seal asunud väed, aastal 2000 demonteeriti ka komandopunkti hoone. Aastal 1998 rajati külla 200 inimese tarbeks majutuskeskus.

Külas asub Mucenieki bussipeatus.

Aastal 2009 oli külas 709 elanikku, aastal 2020 oli elanikke 941.

Viited

Ropaži piirkonna külad
Viivi Dikson

Viivi Dikson (aastani 1968 Viivi Rändsaar; 19. jaanuar 1942 Kohtla-Järve – 25. jaanuar 2010 Tallinn) oli eesti näitleja. 

Ta lõpetas 1960. aastal Kohtla-Järve 1. Keskkooli ja 1965. aastal Tallinna Riikliku Konservatooriumi lavakunstikateedri.  

Aastatel 1965–1975 oli ta Eesti NSV Riikliku Noorsooteatri näitleja ja 1977–1989 Filharmoonia konferansjee ning 1989–1991 Esto-Muusika programmidirektor. Hiljem tegutses ettevõtjana. 

Ta on mänginud filmis "Viimne reliikvia" (1969) ja "Metskapten" (1972).

Isiklikku 
Ta oli abielus Raivo Diksoniga. Nende tütar on Diana Dikson-Soom.

Eesti näitlejad
Sündinud 1942
Surnud 2010
Otto Friedrich Ludwig

Otto Friedrich Ludwig (kreeka Όθων ehk Óthon; 1. juuni 1815 Salzburg – 26. juuli 1867 Bamberg) oli Baieri prints, kes valitses Londoni konventsiooni alusel Hellenite kuningriiki alates monarhia loomisest 27. mail 1832 kuni tagandamiseni 23. oktoobril 1862. Esimene Hellenite kuningas suri Baierimaal eksiilis.

Välislingid
 

Kreeka monarhid
Fort George (Šotimaa)

Fort George (gaeli keeles Dùn Deòrsa või An Gearastan) on kindlus Põhja-Šoti mägismaa rannikul Moray Firthi ääres Ardersieri küla lähistel. Garnison on ajalooliselt kaitsnud mereteed 18 kilomeetri kaugusel asuvasse Invernessi linna. Samas on see valvanud mägismaad pärast jakobiidide ülestõusu 1745. aastal.

Kindlust ei ole siiani veel kordagi rünnatud.

Välislingid

Šotimaa ehitised
Tartu Ülikooli Kunstikabinet

Tartu Ülikooli Kunstikabinet on joonistusstuudio.

Kunstikabinet loodi ülikooli juurde koos peahoone valmimisega 1809. aastal, kuid see lõpetas tegevuse sama sajandi lõpul seoses fotograafia tulekuga.

Alates 1957. aastast on kunstikabinet järjest tegutsenud. Aastatel 1957–1962 juhatas tegevust Juhan Püttsepp ja 1962–1975 Kaljo Põllu. 1975. aastal hakkas kabinetti juhtima Andrus Kasemaa. Alates 1995. aastast juhib seda kunstnik Ilmar Kruusamäe.

Kabineti vilistlaste sekka kuuluvad Eesti kultuurile mõjusad isikud: teiste seas skulptor Ahti Seppet, disainer ja sisearhitekt Uko Künnap, skulptor Mati Karmin, filmimees ja filosoof Mart Raukas, Kursi koolkonna liikmed, kunstikriitik Heie Treier ja kunstiteadlane Harry Liivrand, kunstnik Albert Gulk ning maalikunstnik Peeter Allik. 

Nüüdisajal moodustavad suure osa kunstihuvilistest ülikooli liikmed, nii tudengid, töötajad kui teadustöötajad, samuti vilistlased.

Kabineti aktiivsem periood oli 1980. ja 1990. aastatel, mil tegevus toimus nädal läbi, praegu paar korda nädalas.

Vaata ka 
 Juhan Püttsepp
 Kaljo Põllu
 Andrus Kasemaa
 Ilmar Kruusamäe
 Kursi koolkond

Viited 

Kunstikoolid
Kunstnikud
Andre Hanimägi

Andre Hanimägi (sündinud 19. juunil 1989 Valgas) on eesti omavalitsustegelane ja poliitik.

Hariduskäik
2013–2015 Tallinna Ülikool, kommunikatsiooni instituut, magistriõpe. Eriala: Organisatsioonikommunikatsioon ja suhtekorraldus 
2008–2011 Tartu Ülikool, sotsiaalteaduskond, bakalaureuseõpe. Eriala: Ajakirjandus ja kommunikatsioon 
2005–2008 Valga Gümnaasium, humanitaarklass

Teenistuskäik
2021– Keskerakonna peasekretär 
2019–2021 Haabersti Linnaosa Valitsus – linnaosa vanem
2016–2019 MTÜ Eesti Keskerakond – avalike suhete juht 
2016–2019 Riigikogu Keskerakonna fraktsioon – nõunik 
2012–2016 Pirita Linnaosa Valitsus – avalike suhete nõunik 
2011–2012 Valgamaalane – reporter 
2010 juuni-august Valga Linnavalitsus – avalike suhete spetsialist
2009 august Valgamaalane – suvereporter

Välislingid
CV Haabersti veebilehel
Keskerakonna uueks peasekretäriks saab Andre Hanimägi, Postimees, 24. jaanuar 2021

Eesti poliitikud
Sündinud 1989
Seedri tänav (täpsustus)

Seedri tänav on tänav mitmes Eesti asulas:

 Seedri tänav on tänav Haapsalus
 Seedri tänav on tänav Maramaa külas Tartu vallas
 Seedri tänav on tänav Mustla alevikus Viljandi vallas  
 Seedri tänav on tänav Pärnus
 Seedri tänav on tänav Saku alevikus Saku vallas
 Seedri tänav on tänav Tallinnas Nõmme linnaosas Pääsküla asumis

Vaata ka
 Seedri tee 
 Seedri põik on tänav Tallinnas Nõmme linnaosas  

Eesti tänavate täpsustusleheküljed
Pilvekaar

Pilvekaar (ing k cloud bow) on vikerkaarest harvem esinev optiline nähtus, kus päikesevalgus peegeldub õhus olevatelt piiskadelt tagasi ja tekitab taevasse kaare. Pilvekaare tekkeks on vaja väga väikseid, 0,1 millimeetriseid udu- või veepiisku. Näha on laia valget kaart ja õrnalt aimduvad teised vikerkaarest tuttavad värvused. Pilvekaared on valdavalt valkjad sellepärast, et valgus murdub neis palju väiksemates veetilkades kui tavalise vikerkaare puhul, eri lainepikkusega valguskiired kattuvad ning ei allu difraktsiooonile. Pilvekaared on äärmiselt haruldased.

Vaata ka 

 Vikerkaar
 Halo
 Udukaar
 Kuuvikerkaar

Viited 

Atmosfäärioptika
Elsbethen

Elsbethen on vald (Gemeinde) Salzburg-Umgebungi ringkonnas Austria Salzburgi liidumaal.

Geograafia 

Vald asub Salzburgi linnast vahetult lõunas Flachgau piiril. Osa vallast on infrastruktuuriliselt ühendatud Salzburgiga.

Kõrgemad punktid Elsbetheni alal on Schwarzenberg, Gurlspitze ja Mühlstein.

Ajalugu 

Elsbethenit on esmakordselt mainitud 930. aastal kui Campanuaua. Pärast Teist maailmasõda oli Glasenbachis Liitlaste sõjavangilaager, kus hoiti kinni natsiorganisatsioonide liikmeid ja sõjakurjategijaid.

Hooned 

Kõige kuulsam hoone Elsbethenis on Goldensteini loss, kus tänapäeval on tütarlaste erakool, kus omal ajal käis Romy Schneider. Goldensteini lossi kõrval on gooti stiilis Elsbetheni kirik.

Transiit 

Elsbethen asub otse Salzburgi-Tirooli rongi teel ja tal on oma jaam. Glasenbachis on Salzburg-Sud jaam.

Viited 

Salzburgi liidumaa vallad
Santiago Calatrava

Santiago Calatrava Valls (sündinud 28. juulil 1951 Valencias Hispaanias) on hispaania päritolu Šveitsi arhitekt ja ehitusinsener.

Tunnustus
valitud Rahvusvahelise Arhitektuuri Akadeemia (IAA) liikmeks
valitud Venemaa Ehituse ja Arhitektuuri Akadeemia välisliikmeks

Hispaania arhitektid
Šveitsi arhitektid
Ehitusinsenerid
Sündinud 1951
Göming

Göming on vald (Gemeinde) Salzburg-Umgebungi ringkonnas Austria Salzburgi liidumaal.

Geograafia 

Göming asub Flachgau põhjaosas Oberndorf bei Salzburgist idas.

Viited 

Salzburgi liidumaa vallad
Boriss Rotenberg

Boriss Romanovitš Rotenberg (Борис Романович Ротенберг) (sündinud 3. jaanuaril 1957 Leningradis) on Venemaa ärimees, miljardär ning Venemaa presidendi Vladimir Putini lähedane sõber ja usaldusalune. 

Arkadi Rotenbergi noorem vend.

Elukäik ja tegevus 
Kasvas üles Leningradis, isa oli telefonivabriku asedirektor. 1968.a. alustas Venemaa tuntuima judotreeneri Anatoli Rahlini juures sambo- ja judotreenigutega, samas rühmas, kus tema vend Arkadi ja Vladimir Putin. Meistersportlane judos (1974) ja sambos (1980), mitmekordne NSV Liidu noortemeister. 1978 lõpetas Leningradi Lesgafti-nimelise Riikliku Kehakultuuri Ülikooli ja õpetas võitluskunste Leningradi miilitsakoolis. 1992-1998 töötas judotreenerina Soomes ning asutas siis koos abikaasaga ettevõtte Anirina Oy, mis tarnis Soome kaupa Gazpromi tütarettevõttele.

2001 asutas koos oma venna Arkadiga SMP panga. Aastast 2001 võitlusspordiseltsi "Otetšestvo" ("Isamaa") peadirektor. Aastatel 2003-2004 oli ta noorem partner ettevõttes Gaztaged, mille kaudu osteti torusid Gazpromile. Ettevõtte käive oli umbes miljard USA dollarit. 2005. aastal nimetas Hermitage Capital Managementi korporatiivuuringute direktor Vadim Kleiner oma aruandes mitut vahendajat, kes said Gazpromilt arusaamatut kasu, eelkõige nimetati Gaztagedi vahendajaks Gazpromi torutöödel. 2008. aastal omandas koos vennaga 10% osaluse Novorossiiski kaubasadamas, ostis Gazpromilt välja viis ehitusettevõtet (Volgogaz, Lenspetsstroigaz, Spetsgazremstroi, Volgogradneftemaš ja Krasnodargazstroi), luues suurettevõtte "Stroygazmontazh". Alates oktoobrist 2010 on vennad Rotenbergid omandanud 100 % Venemaa suurima soojusenergiaettevõtte "Mosenergo" aktsiatest. Osales kahekümnes 2014.a. Sotši taliolümpiamängude ehitusprojektis rohkem, kui 5 miljardi euro eest.

Jaanuarist 2018 Venemaa suurima gaasipuurimisettevõtte "Gazprom burenije" vähemusaktsionär.

Omab lisaks Venemaa kodakondsusele ka Soome kodakondsust.

Sanktsioonid 
20. märtsil 2014 kehtestas USA talle seoses Venemaa Krimmi annekteerimise toetamisega viisa- ja majandussanktsioonid.

Viited 

Venemaa ettevõtjad
Lesgafti-nimelise Riikliku Kehakultuuri Ülikooli vilistlased
Sündinud 1957
Jüri Below

Jüri-Egil Below (3. detsember 1962 – 1. veebruar 2021) oli Eesti korvpallikohtunik, treener ja endine Eesti Korvpalliliidu peasekretär.

Ta lõpetas 1981. aastal Tallinna 10. Keskkooli ning õppis Tartu Riikliku Ülikooli kehakultuuriteaduskonnas.

Below hakkas korvpalli treenima 1975. aastal Tallinnas Üllar Kerde juhendamisel. Ta kuulus 1980. aastal Eesti NSV noorte meistrivõistlustel esikoha võitnud Lenini rajooni SK ja Eesti karikavõistlustel võidukasse Standardi meeskonda. 

Below töötas aastaid kehalise kasvatuse õpetajana, näiteks Gustav Adolfi Gümnaasiumis aastatel 1991–1995, Paldiski Gümnaasiumis aastatel 2003–2009 ja Tallinna Juhkentali Gümnaasiumis aastatel 2009–2014. 

Ta töötas ka spordiklubis Marcus treenerina. 

Aastatel 1995–1996 oli Below Eesti Korvpalliliidu peasekretär. Ta kuulus ka korvpalliliidu ja triatloniliidu volikokku ning tegutses korvpalli- ja võrkpallikohtunikuna.

Välislingid 
Biograafia ESBL-is

Eesti korvpallurid
Eesti treenerid
Eesti spordikohtunikud
Tallinna Nõmme Gümnaasiumi vilistlased
Sündinud 1962
Surnud 2021
Lanckorona

Lanckorona on küla Poolas Väike-Poola vojevoodkonnas Wadowice maakonnas, Lanckorona valla halduskeskus.

Lanckorona sai linnaõigused 1366. aastal, kuid kaotas need 1934. aastal.

Viited 

Väike-Poola vojevoodkonna külad
Sergei Smirnov (ajakirjanik)

Sergei Sergejevitš Smirnov (vene keeles Сергей Сергеевич Смирнов; sündinud 20. aprillil 1975 Moskvas) on vene ajakirjanik ja poliitaktivist.
 
Smirnov on lõpetanud kiitusega Moskva Linna Pedagoogilise Ülikooli ajalooteaduskonna. Pärast lõpetamist töötas ta üle 10 aasta kooliõpetajana. 

2000. aastate keskel osales Smirnov Natsionaalbolševistliku Partei tegevuses. Oktoobris 2012 kandideeris ta Venemaa opositsiooni koordinatsiooninõukokku, kuid ei osutunud valituks. 

Alates 2010. aastast töötab Smirnov ajakirjanikuna. Ta on internetiväljaande  peatoimetaja alates selle loomisest 2014. aastal.

Välislingid

Venemaa ajakirjanikud
Sündinud 1975
Roman Dobrohotov

Roman Aleksandrovitš Dobrohotov (vene keeles Роман Александрович Доброхотов; sündinud 6. augustil 1983 Moskvas) on vene ajakirjanik ja poliitaktivist.
 
Dobrohotov sündis filosoofiaajaloolasest professori Aleksandr Dobrohotovi perekonnas.  2006. aastal lõpetas ta Venemaa Välisministeeriumi Moskva Riikliku Rahvusvaheliste Suhete Instituudi politoloogia teaduskonna. Seejärel õppis ta aastatel 2006–2007 Kõrgema Majanduskooli aspirantuuris.

Dobrohotov osales poliitilises liikumises Solidaarsus (alates selle loomisest 2008. aastal). Oktoobris 2012 kandideeris ta Venemaa opositsiooni koordinatsiooninõukokku, kuid ei osutunud valituks.

2013. aastal asutas Dobrohotov uuriva ajakirjanduse ja faktikontrolliga tegeleva internetiväljaande The Insider ning on selle väljaande peatoimetaja.

Välislingid

Venemaa ajakirjanikud
Sündinud 1983
Pitlochry

Pitlochry (gaeli keeles Baile Chloichridh või Baile Chloichrigh) on Šotimaa väikelinn Perthshire'i maakonnas Tummeli jõe ääres. Tegu on suuresti viktoriaanliku linnaga, mis arenes turismikeskuseks pärast seda, kui 1842. aastal külastasid kuninganna Victoria ja prints Albert piirkonda ja ostsid Balmorali valdused. Samuti laienes 1863. aastal linna raudtee.

Välislingid
 

Šotimaa linnad
Diana Krall

Diana Jean Krall (sündinud 16. novembril 1964) on Kanada päritolu džässpianist ja laulja, kes on tuntud oma kontraaldi poolest.

Välislingid
 

Kanada lauljad
Sündinud 1964
Side tänav (Pärnu)

Side tänav on tänav Pärnus.

Side tänav algab Karja tänavalt ja kulgeb edela suunas kuni lõpeb Ranna puiesteega ristudes. Side tänav ristub veel Väike-Posti, Aisa, Pardi, Karusselli, A. H. Tammsaare puiestee, Papli ja Kaarli (paremalt) tänavaga.

Tänav on ligikaudu 1,1 km pikk.

Nimi 
Tänav kandis enne teist maailmasõda nime Ussi tänav (saksa keeles Schlangengasse), kuna tänav on küllaltki kurviline ja lünklik. Nõukogude võim andis tänavale nimeks Side, mis on püsinud tänapäevani.

Hoonestus 

 Side 14 – Tervise Paradiis

Viited 

Pärnu tänavad
Kanali tänav (Pärnu)

Kanali tänav on tänav Pärnus.

Kanali tänav algab Riia maanteelt ja kulgeb edela suunas kuni lõpeb Papli tänavaga ristudes. Kanali tänav ristub veel Kooli, Suur-Kuke, Karja, Väike-Posti (paremalt), Aisa, Pardi ja Karusselli tänavaga ning  A. H. Tammsaare puiesteega.

Tänav on ligikaudu 1030 meetrit pikk. Riia maantee ja Karja tänava vahelisel lõigul on tänav ühesuunaline. Sõita saab vaid Riia maantee suunas.

Nimi 
Tänava ajalooline saksakeelne nimi on Kanalgasse.

Viited 

Pärnu tänavad
Karusselli tänav

Karuselli tänav on tänav Pärnus.

Karuselli tänav algab Supeluse tänavalt ja kulgeb ida suunas kuni lõpeb A. H. Tammsaare puiesteel. Karuselli tänav ristub veel Aia, Tulbi, Auli (paremalt), Pardi (vasakult), Side ja Kanali tänavaga.

Tänav on ligikaudu 1,3 km pikk.

Nimi 
Karuselli tänav (saksa keeles Karus(s)el(l)straße) sai tõenäoliselt oma nime karusselli järgi, mis oli Nikolai ja Esplanaadi tänava ristmikul asunud laadaplatsi üheks peamiseks atraktsiooniks.

Hoonestus 
Karuselli tänava ääres on peamiselt 19. sajandi lõpus ehitatud puitelamud. Tänava krunte müüdi eelkõige garnisoni sõjaväelaste peredele ja erusõjaväelastele. Üks tänava väljapaistvamaid hooneid on Karusselli 13, mis on tunnistatud ka riiklikuks kultuurimälestiseks.

Karusselli tänav 69 asus 1930. aasta jaanuarist kuni augusti lõpuni toiduainete kauplus (ettevõte alustas tegevust 11. septembril 1929). Kaupluse pidajaks oli Emma Ruusaauk.

Viited 

Pärnu tänavad
Diana Suumann

Diana Suumann (sündinud 5. juulil 1992) on eesti kergejõustiklane ja üldarst. 

Ta lõpetas 2020 Tartu Ülikooli arstiteaduskonna.

Ta on tulnud Eesti meistriks 100 m tõkkejooksus 2016. ja 2019. aastal.

Viited

Eesti tõkkejooksjad
Eesti arstid
Tartu Ülikooli arstiteaduskonna vilistlased
Sündinud 1992
Felix Valdvere

Felix Valdvere (31. oktoober 1900 Narva – 27. märts 1954) oli Eesti kunstnik.

Sai kunstihariduse joonistamises ja graafikas 1918. aastal Aleksander Grinevilt ning Roman Nymanilt. Teise maailmasõja järgse aastakümne kunstis oli ta üks arvestatavaid kirja- ja raamatukunstnikke. 

Felix Valdvere on maetud Tallinna Metsakalmistule.

Isiklikku 
Felix Valdvere vennad olid Helmut Valtman ja Edmund Valtman.

Viited 

Eesti kunstnikud
Sündinud 1900
Surnud 1954
Aisa tänav

Aisa tänav on tänav Pärnus.

Aisa tänav algab Aia tänavalt ja kulgeb ida suunas kuni lõpeb A. H. Tammsaare puiesteel. Aisa tänav ristub veel Suur-Sepa (vasakult), Tulbi (paremalt), Suur-Posti (vasakult), Side, Õie (vasakult), Kanali, Ruudu (vasakult) ja Karjamaa tänavaga.

Tänava pikkus on ligikaudu 1,28 km.

Nimi 
Aisa tänava ajalooline saksakeelne nimi on Fehmerstraße.

Viited 

Pärnu tänavad
Pannoonia romaani keel

Pannoonia romaani keel oli idaromaani keel, mida rääkisid latiniseerunud keldi ja illüüria rahvad. Lääne-Rooma impeeriumi langemise järgselt arenes keel välja Pannoonias tänapäeva Viini ja Belgradi vahelisel territooriumil. Hoolimata sellest, et latiniseeritud elanikkonnast on annaalides mitmeid viiteid, leidub moodsates keeltes nendest vähe jälgi. Keel hakkas hääbuma suure rahvasterändamise ajal, kuigi tõenäoliselt kuni 10. sajandini leidus seda veel isoleeritud asulates. Kõnelejate järeltulijad said kõige rohkem kannatada ajal, kui mongolid tungisid Ungarisse, mil 50–80% asulatest hävitati ja nende elanikud tapeti. Pannoonlaste keele väljasuremine näitab mõningaid sarnasusi teiste romaani keeltega, mis asendati ja assimileeriti paari sajandi jooksul.

Vaata ka
Aafrika romaani keel
Moselle'i romaani keel
Briti romaani keel

Romaani keeled
Idaromaani keeled

Idaromaani keeled on rühm romaani keeli, mida rääkisid latiniseerunud rahvad Ida-Euroopas (põhiliselt tänases Moldovas ja Rumeenias), Balkanil ja Basilicatas. Kaasajal koosneb rühm vaid Balkani romaani keele alarühmast, kuhu kuuluvad rumeenia keel, aromuuni keel,  meglenorumeenia keel ja istrorumeenia keel ning Castelmezzano murre (Lõuna-Itaalias).

Vaata ka
Pannoonia romaani keel
Dalmaatsia keel

Romaani keeled
Allan Rodrigues de Souza

Allan Rodrigues de Souza (tuntud lihtsalt kui Allan; sündinud 3. märtsil 1997 Araçatubas) on Brasiilia jalgpallur, kes mängib poolkaitsjana Brasiilia kõrgliiga klubis Atlético Mineiro.

2012. aastal liitus ta SC Internacionali noorteakadeemiaga.

2015. aastal sõlmis ta lepingu Inglismaa klubiga Liverpool. Klubi põhimeeskonnas ei saanud ta kordagi mängida, olles kogu aja laenul teistes klubides: 2015. aastal Soome kõrgliiga klubis Seinäjoki JK, hooaja 2015–2016 teises pooles Belgia kõrgliiga klubis Sint-Truidense, hooaja 2016–2017 Saksamaa kõrgliiga klubis Hertha BSC, hooajal 2017–2018 Küprose kõrgliiga klubis Apollon Limassol, hooaja 2018–2019 esimeses pooles Saksamaa kõrgliiga klubis Eintracht Frankfurt ning 2019. aastal Brasiilia kõrgliiga klubis Fluminense.

2020. aasta jaanuaris sõlmis ta nelja-aastase lepingu Atlético Mineiroga.

Viited 

Brasiilia jalgpallurid
Hertha BSC jalgpallurid
Frankfurdi Eintrachti jalgpallurid
Fluminense Football Clubi mängijad
Clube Atlético Mineiro mängijad
Bundesliga mängijad
Sündinud 1997
Kodeerimine (uuringu osa)

Kodeerimine on kvantitatiivse sisueristuse ja andmeanalüüsi osa. 

Teksti kodeerimine on sisu kokkuvõtmine ja selles sisalduva teabe (mõtte) lühikese koodiga tähistamine. Igale sõnumile, teabeühikule antakse kokkuvõttev märksõna või lause, mida nimetatakse koodiks. Kodeerimisel lahutatakse tekst osadeks, mida saab hiljem süstematiseerida. Võimalik erinev detailsus (lause-lauselt, lõik-lõigult). Teksti osadeks lahutamise eesmärgiks on teksti sisu (mõtte) mõistmine ja selle alusel üldisemate kategooriate moodustamine. Koodid grupeeritakse mingite sarnasuste järgi ja saadakse kategooriad, mis väljendavad tekstis sisalduvaid olulisi teemasid ja võimaldavad järeldusi teha. 

Uuringus jaguneb kodeerimine kolmeks astmeks: dekonstrueerimine (avatud kodeerimine; induktiivne tähenduste dekodeerimine: märksõnade väljaotsimine tekstist), konstruktsioon ehk tõlgendus (telgkodeerimine; deduktiivne) ja kinnitus (valikuline kodeerimine; induktiivne ja deduktiivne koos: tekstist otsitakse märksõna ja selle sõna alusel otsitakse uusi tekste). Kodeerimine sisaldab kahte samaaegset tegevust: mehaanilist andmestiku koondamist ja andmete analüütilist teemadeks sortimist. Andmete kodeerimisel tuleb koondada suur hulk toorandmeid kontrollitavateks andmeteks, et uurija saaks sellest andmekuhjast kiirelt välja otsida asjakohase teema.

Kvantitatiivses uurimismeetodis on kodeerimine andmetöötluse vahend. 

Kvalitatiivses uurimismeetodis kasutatakse teabe (tekstide jms) töötlemisel ka nimetust "teoreetiline kodeerimine". "Suunatud kodeerimine" tähendab täpsete uurimisküsimuste järgimist (muu jääb kõrvale).

Viited 
Metodoloogia
Nathan (jalgpallur)

Nathan Allan de Souza (tuntud ka kui Nathan; sündinud 13. märtsil 1996 Blumenaus) on Brasiilia jalgpallur, kes mängib poolkaitsjana Brasiilia kõrgliigaklubis Fluminense.

Ta alustas klubikarjääri Atlético Paranaenses, mille noorteakadeemiaga liitus ta 2009. aastal. Klubi põhimeeskonnas debüteeris ta 2013. aastal.

2015. aasta mais sõlmis ta lepingu Inglismaa klubiga Chelsea. Klubi põhimeeskonnas ei saanud ta kordagi mängida ning oli aastatel 2015–2020 Chelseast laenul teistes klubides. Aastatel 2015–2017 oli ta kaks hooaega laenul Hollandi kõrgliigaklubis Vitesse. 2017. aastal võitis ta Vitessega Hollandi karika, kui karikafinaalis alistati AZ Alkmaar tulemusega 2:0. Hooaja 2017–18 esimeses pooles oli ta laenul Prantsusmaa kõrgliigaklubis Amiens ja hooaja teises pooles Portugali kõrgliigaklubis Belenenses.

2018. aasta juulis läks ta Chelseast laenule laenule Brasiilia kõrgliigaklubisse Atlético Mineiro, kellega sõlmis 2020. aasta juulis nelja-aastase lepingu. 2021. aastal tuli ta Atlético Mineiroga Brasiilia meistriks. 2022. aasta jaanuaris läks ta Atlético Mineirost üheks hooajaks laenule 

2013. aasta noorte maailmameistrivõistlustel lõi Nathan Brasiilia kuni 17-aastate koondises viis väravat ja võitis turniiril Hõbepalli auhinna. 2015. aastal lõi ta Brasiilia kuni 20-aastaste koondises omavanuste Lõuna-Ameerika meistrivõistlustel ühe värava.

Saavutused 
Vitesse
KNVB beker: 2016–17
Atlético Mineiro
Campeonato Brasileiro Série A: 2021
Copa do Brasil: 2021
Campeonato Mineiro: 2020, 2021

Viited 

Brasiilia jalgpallurid
Club Athletico Paranaense mängijad
SBV Vitesse jalgpallurid
Amiens SC mängijad
Clube Atlético Mineiro mängijad
Fluminense Football Clubi mängijad
Ligue 1 mängijad
Primeira Liga mängijad
Sündinud 1996
Henndorf am Wallersee

Henndorf am Wallersee, harlikult lihtsalt Henndorf, on vald (Gemeinde) Salzburg-Umgebungi ringkonnas Austria Salzburgi liidumaal.

Ajalugu 

Paika on esmakordselt mainitud 6. sajandil.

Geograafia 

Henndorf asub u. 16 km Salzburgist kirdes Wallersee järve ääres. Vallaosad on Henndorf, Berg, Enzing, Fenning, Hankham, Hatting, Hof, Oelling ja Wankham.

Inimesi 

 Carl Zuckmayer (1896–1977), Saksa kirjanik, elas mõned aastad Henndorfis
 Richard Mayr (1877-1935), tuntud Austria bass-bariton, oli väga tihedalt Henndorfiga seotud

Vaata ka 

 Salzkammergut
 Salzkammergut-Lokalbahn
 Salzburg S-Bahn

Viited 

Salzburgi liidumaa vallad
Hintersee (Flachgau)

Hintersee on vald (Gemeinde) Salzburg-Umgebungi ringkonnas Austria Salzburgi liidumaal.

Geograafia 

Vald asub Flachgaus Tauglbachi (Lämmerbachi) ääres.

Viited 

Salzburgi liidumaa vallad
Teotihuacán

Teotihuacán (hääldus ; Teōtīhuacān) on muistne Vahe-Ameerika linn Mehhikos Mehhiko orus México osariigis, XXI sajandi alguse seisuga Méxicost umbes 40 km kaugusel kirdes.

Vaated

Kirjandus
 
 
 
 Bueno, Christina. The Pursuit of Ruins: Archeology, History, and the Making of Modern Mexico. Albuquerque: University of New Mexico Press, 2016, ISBN 0826357318
 
 
 
 
 
 
 
 
 
 
 
 
 Pasztory, Esther (1992). "Abstraction and the rise of a utopian state at Teotihuacan", in Janet Berlo, ed. Art, Ideology, and the City of Teotihuacan, Dumbarton Oaks, pp. 281–320.
 
 
 Séjourné, Laurette (1959) Un Palacio en la ciudad de los dioses, Teotihuacán, Mexico, Instituto Nacional de Antropología e Historia.
 Séjourné, Laurette (1962) El Universo de Quetzalcóatl, Fondo de Cultura Económica.
 Séjourné, Laurette (1966) Arqueología de Teotihuacán, la cerámica, Fondo de Cultura Económica.
 Séjourné, Laurette (1969) Teotihuacan, métropole de l'Amérique, Paris, F. Maspero.

Välislingid

 Kelly Hearn, Who Built the Great City of Teotihuacan?, National Geographic, 1. jaanuar 2017 (inglise keeles, vaadatud 3. veebruaril 2021)

Mehhiko ajalugu
Köstendorf

Köstendorf on vald (Gemeinde) Salzburg-Umgebungi ringkonnas Austria Salzburgi liidumaal.

Geograafia 

Köstendorf asub 15 km Salzburgist kirdes Wallersee ääres.

Viited 

Salzburgi liidumaa vallad
Joanna Lumley

Joanna Lamond Lumley (sündinud 1. mail 1946 Srinagaris Briti Indias) on Suurbritannia näitleja, telesaatejuht, raamatute autor, aktivist ja endine modell. 

Ta võitis kaks BAFTA auhinda Patsy Stone'i rolli eest BBC seriaalis "Absolutely Fabulous".

Ta on juhtinud televisioonis reisisaateid.

Vaata ka
Jennifer Saunders

Välislingid

Suurbritannia näitlejad
Suurbritannia modellid
Aktivistid
Sündinud 1946
Sergio Canales

Sergio Canales Madrazo (sündinud 16. veebruaril 1991 Santanderis) on Hispaania jalgpallur, kes mängib ründava poolkaitsjana Hispaania kõrgliiga klubis Real Betis ja Hispaania jalgpallikoondises.

Ta alustas klubikarjääri kodulinna klubis Racing de Santander, mille noorteakadeemiaga liitus ta 2001. aastal. Klubi põhimeeskonnas debüteeris ta 2008. aastal. Esimesed kaks väravat lõi ta Hispaania kõrgliigas 6. detsembril 2009 mängus RCD Espanyoli vastu.

2010. aasta veebruaris sõlmis ta lepingu Madridi Realiga, kus ta mängis ühe hooaja. 2011. aasta augustis läks ta laenule Valenciasse, kellega sõlmis 2012. aasta juulis püsiva lepingu.

Aastatel 2014–2018 mängis Canales Hispaania kõrgliigas Real Sociedadi ridades.

2018. aasta juulis sõlmis ta nelja-aastase lepingu Real Betisega.

2008. aastal tuli Canales Euroopa omavanuste meistriks Hispaania kuni 17-aastaste koondisega ja 2013. aastal kuni 21-aastaste koondisega. Hispaania jalgpallikoondises tegi ta debüüdi 23. märtsil 2019 EM-i valikmängus Norra vastu. Koondisekarjääri esimese värava lõi ta 11. novembril 2020 sõprusmängus Hollandi vastu.

Välislingid 

Hispaania jalgpallurid
Real Madrid CF mängijad
Real Sociedadi mängijad
Valencia CF mängijad
Real Betise jalgpallurid
La Liga mängijad
Sündinud 1991
Kaur Pennert

Kaur Pennert (sündinud 10. veebruaril 2001) on eesti koorijuht, arranžeerija, organist ja pianist.

Kaur Pennert alustas muusikuõpinguid Paide muusikakoolis Ken Koemetsa löökpilliklassis. Õpingutele lisandusid ka orelitunnid pedagoog Olaf Lääne käe all ning süvendatum klaveriõpe pedagoog Astrid Sild juhendamisel. Aastatel 2017–2020 õppis ta Tallinna Muusikakeskkoolis koorijuhtimise erialal ning Hirvo Surva juhendamisel, mille lõpetas ta kuldmedaliga. Alates aastast 2020 jätkab Kaur Pennert oma õpinguid Eesti Muusika- ja Teatriakadeemias koorijuhtimise erialal, kus tema juhendajaks on õppejõud Hirvo Surva.

Kaur Pennert on Tallinna Rotary Klubi Segakoori ning Virumaa Poistekoori dirigent alates 2018. aastast. Samuti tegutseb ta peadirigendina Tapa segakoor "Leetari" juures ning oli aastatel 2019-2021 Segakoor HUIK! koormeister.

Koostööd on ta teinud Tõnu Kaljuste, Hirvo Surva, Pärt Uusbergi, Ingrid Kõrvitsa, Triin Ella, Janne Fridolini, Jaan Otsa, Kuno Kerge,  Andrus Siimoni,  Toomas Kapteni jpt. Kaur Pennert on väärtustatud dirigendi ja koorilauljana, kuid ka kammermuusikuna. Lisaks on ta üles astunud hulgaliselt erinevatel kontsertidel dirigendi, laulja või instrumentalistina. Samuti on ta kirjutanud koorilaule ning instrumentaalmuusikat ning seadeid erinevatele koosseisudele.

Kaur Pennert on hinnatud ansamblipartnerina sellistes koosseisudes nagu Tihvan BigBand, Tšellopoisid ning Hommage kui ka eri lauluvõistluste saatebändides. Ta on nõutud kontsertmeister üle Eesti, tihedam koostöö seob vokaalsolisti Grete Oolbergiga ning ansamblis Kolm Musketäri koos Tõnis Sarapi ja Silver Piirojaga. Viimase ansambliga seotud projektid on osutunud edukaks, kontserte on antud SA Eesti Kontserdi Koolikontsertide programmi raames ning ka mujal Eesti suuremates kontserdisaalides.

Kaur oli ka Paide noortevolikogu II koosseisu liige (2016-2018)

Teoseid 

 Missa nr 1 (Martale) – 2018/2021 segakoorile, solistidele ning kammerorkestrile
 Sulle* – 2019 viiulile ning keelpilliorkestrile
 Üle vee – 2019 segakoorile
 Mure – 2019 naiskoorile
 Kontsertfantaasia – 2020 klaver, sümfooniaorkester
 Suvel – 2020 segakoorile
 Pane pää mu rinnale... – 2020 naiskoorile

Tunnustus
 2014 – löökpillimängijana III koht konkursil "Parim Noor Instrumentalist 2014"
 2018 – kontsertmeistri preemia konkursil "Võluhääl"
 2018 - lõppfinaalis rahvusvahelisel kammermuusika konkurss-festivalil "In Corpore"

Viited

Välislingid
https://jarvateataja.postimees.ee/4207975/kaur-pennert-noor-muusik-kes-unistab-suurelt
https://dea.digar.ee/cgi-bin/dea?a=is&oid=paidelinnaleht20170417&type=staticpdf

Eesti koorijuhid
Eesti pianistid
Eesti muusikud
Sündinud 2001
Jennifer Saunders

Jennifer Jane Saunders (sündinud 6. juulil 1958) on inglise koomik, stsenarist, laulja ja näitleja.

Ta võitis kaks BAFTA auhinda oma Edina Monsoon'i ehk "Eddie" rolli eest BBC seriaalis "Absolutely Fabulous".

Vaata ka
Joanna Lumley

Välislingid
 

Suurbritannia stsenaristid
Suurbritannia näitlejad
Sündinud 1958
Hüperreaalsus

Hüperreaalsus tähendab semiootikas ja postmodernismis võimetust eristada teadvuses tegelikkust hoopiski tegelikkuse simulatsioonist. Hüperreaalsust nähakse seisundina, mida esineb eriti tihti tehnoloogiliselt arenenud postmodernsetes ühiskondades, kui reaalsus ja fiktsioon segunevad sujuvalt kokku üheseks tajuks. Nii ei ole selget vahet, kus üks lõpeb ja teine algab. Meelepete võimaldab füüsilisel reaalsusel seguneda virtuaalreaalsusega (VR) ja inimese intelligentsusel seguneda tehisintellektiga (AI).

Antud teemal kuuluvad tuntumate teoreetikute hulka: Jean Baudrillard, Albert Borgmann, Daniel J. Boorstin, Neil Postman ja Umberto Eco.

Vaata ka
hüperrealism

Välislingid

Postmodernism
Semiootika
Tyler Toffoli

Tyler Toffoli (sündinud 24. aprillil 1992 Scarborough's, Ontarios) on Kanada jäähokimängija, kes mängib NHL-i klubis Calgary Flames ründajana paremäärel.

Aastatel 2008–2012 mängis ta Ontario Hockey League'i klubis Ottawa 67's. Hooaegadel 2010–11 ja 2011–12 oli ta liigas suurim väravakütt (vastavalt 57 ja 52 väravat), pälvides mõlemal hooajal resultatiivseimale paremründajale antava Jim Mahon Memorial Trophy (hooajal 2010–11 jagas auhinda Jason Akesoniga). Hooajal 2010–11 jäi ta Akesoniga jagama ka liiga resultatiivseimale mängijale antavat Eddie Powers Memorial Trophy't.

2010. aastal valis Los Angeles Kings ta NHL-i draftis 47. valikuna. 2011. aasta aprillis sõlmis ta klubiga kolmeaastase lepingu. Suurema osa hooajast 2012–13 mängis ta American Hockey League'is (AHL) Kingsi noorteklubis Manchester Monarchs. Ta lõi sel hooajal liigas 28 väravat ja andis 23 väravasöötu ning pälvis AHL-i hooaja uustulnukale antava Dudley "Red" Garrett Memorial Award, lisaks valiti ta 2013. aastal AHL-i tähtede mängule. Kingsi meeskonnas debüteeris Toffoli NHL-is 16. märtsil 2013 mängus San Jose Sharksi vastu. Esimese värava lõi ta liigas oma teises mängus 18. märtsil Phoenix Coyotesi vastu. Hooajal 2013–14 võitis ta Kingsiga Stanley karika.

2020. aasta veebruaris siirdus Toffoli Vancouver Canucksi, kus mängis vaid hooaja 2019–20 lõpuni.

2020. aasta oktoobris sõlmis ta nelja-aastase lepingu Montreal Canadiensiga. 20. jaanuaril 2021 tegi ta oma eelmise koduklubi, Canucksi vastu kübaratriki. 2022. aasta veebruaris kaubeldi Toffoli Calgary Flamesile.

2015. aastal tuli Toffoli Kanada jäähokikoondisega maailmameistriks.

Viited

Välislingid 

 Tyler Toffoli NHL.com lehel
 Tyler Toffoli hockeydb.com lehel

Kanada jäähokimängijad
Los Angeles Kingsi mängijad
Vancouver Canucksi mängijad
Montreal Canadiensi mängijad
Calgary Flamesi mängijad
Sündinud 1992
Ulsan Hyundai FC

Ulsan Hyundai FC (korea keeles 울산 현대 축구단) on Lõuna-Korea jalgpalliklubi, mis tegutseb Ulsanis. See mängib riigi kõrgliigas K League 1. Klubi omanik on Hyundai Heavy Industries.

Klubi asutati 1983. aastal nime all Hyundai Horang-i. Lõuna-Korea kõrgliigas mängib klubi alates 1984. aastast.

Aastatel 1996 ja 2005 on Ulsan tulnud Lõuna-Korea meistriks. 2017. aastal tuldi Lõuna-Korea karikavõitjaks. 2012. aastal võideti esimest korda AFC Meistrite Liiga, kui finaali alistati Saudi Araabia klubi Al-Ahli tulemusega 3:0. Teist korda võideti AFC Meistrite Liiga 2020. aastal, mil finaalis alistati Iraani klubi Persepolis lisa-aja järel 2:1.

Alates 2001. aastast on klubi kodustaadion olnud Ulsan Munsu Football Stadium.

Praegune koosseis 
Seisuga 4. veebruar 2021

Saavutused 
K League 1
Võidud (2): 1996, 2005
Teised kohad (9): 1986, 1991, 1998, 2002, 2003, 2011, 2013, 2019, 2020
Korean FA Cup
Võidud (1): 2017
Teised kohad (3): 1998, 2018, 2020
Korean League Cup
Võidud (5): 1986, 1995, 1998, 2007, 2011
Teised kohad (3): 1993, 2002, 2005
Korean Super Cup
Võidud (1): 2006
AFC Meistrite Liiga
Võidud (2): 2012, 2020
A3 Champions Cup
Võidud (1): 2006

Välislingid 

 Ulsan Hyundai FC ametlik koduleht

Lõuna-Korea jalgpalliklubid
Igor Rotenberg

Igor Arkadjevitš Rotenberg (Игорь Аркадьевич Ротенберг) (sündinud 9. mail 1973 Leningradis) on Venemaa miljardärist ärimees, Vladimir Putini lähedase sõbra, miljardär Arkadi Rotenbergi poeg.

Elukäik ja tegevus 
Sündis judotreener Arkadi Rotenbergi peres. 2002 lõpetas Erastamise ja Ettevõtluse Kõrgema Kooli Puškinos. 2005 omandas Venemaa Siseministeeriumi Kaliningradi Õigusinstituudist kandidaadikraadi õigusteaduse alal. 2002-2003 Venemaa kinnisvaraministeeriumi kütuse- ja energiakompleksi kinnisvaraosakonna juhataja asetäitja, 2003-2004 kinnisvaraministeeriumi transpordi- ja sidevara osakonna juhataja. 2004-2005 Venemaa Raudteede asepresident - kinnisvara haldamise ja organisatsiooniliste struktuuride osakonna juhataja. Alates 2006. aastast NPV Engineeringi (haldab suurkompaniide "Mosenergo", "Gazprom Burenije", "Mostotrest" aktsiaid ja osalusi) direktorite nõukogu esimees, alates 2008 aastast SMP panga asepresident, alates 2010. aastast Venemaa suurima soojusenergeetikaettevõtte "Mosenergo" direktorite nõukogu esimees, alates 2011. aastast Venemaa suurima gaasipuurimisettevõtte "Gazprom Burenije" direktorite nõukogu esimees.

Pärast seda, kui USA ja Euroopa Liit kehtestasid 2014.a. tema isale Arkadi Rotenbergile sanktsioonid, hakkas viimane oma äriimpeeriumi pojale üle andma. 2015 müüs isa talle 79 % "Gazprom Burenije" ja 28 % "Mostotrest" aktsiatest. 2014-2018 omas 34 % TPS Real Estate (omab ohtralt kinnisvara ja kaubanduskeskusi Venemaal) aktsiatest, mille kinkis peale talle USA sanktsioonide kehtestamist oma õele Lilia Rotenbergile.

Sanktsioonid 
6. aprillil 2018 kehtestas talle USA, 15. märtsil 2019 Kanada viisa- ja majandussanktsioonid.

Viited 

Venemaa ettevõtjad
Sündinud 1973
Al-Duhail SC

Al-Duhail Sports Club on Katari spordiklubi, mis tegutseb Dohas Duhaili linnaosas. See on eelkõige tuntud tänu oma jalgpallimeeskonnale, mis mängib Katari kõrgliigas Qatar Stars League.

Klubi on asutatud 2009. aastal ja algselt kandis see nime Lekhwiya SC. 2017. aastal liitus see spordiklubiga El Jaish SC, misjärel sai klubi oma praeguse nime.

Jalgpallimeeskond 
Hooajal 2009–10 võitis Lekhwiya Katari esiliiga ja tõusis kõrgliigasse. Kohe esimesel hooajal Katari kõrgliigas õnnestus Lekhwiyal riigi meistriks tulla. Katari meistriks tuldi ka hooajal 2011–12. Hiljem on Katari meistriks tuldud veel viis korda, viimati hooajal 2019–20.

AFC Meistrite Liigas osaleti esmakordselt 2012. aastal. Parimaks tulemuseks on Meistrite Liigas kolmel korral veerandfinaali jõudmine (2013, 2015 ja 2018).

Praegune koosseis 
Seisuga 6. juuli 2020

Saavutused 
Qatar Stars League
Võitja (7):  2010–11, 2011–12, 2013–14, 2014–15, 2016–17, 2017–18, 2019–20

Katari esiliiga
Võitja: 2009–10

Emir of Qatar Cup
Võitja (3): 2016, 2018, 2019

Qatar Cup
Võitja (3): 2013, 2015, 2018

Qatari Sheikh Jassim Cup
Võitja (2): 2015, 2016

Välislingid 
 Ametlik koduleht

Katari sport
Jalgpalliklubid
Philip Holm

Philip Holm (sündinud 8. detsembril 1991 Stockholmis) on Rootsi jäähokimängija, kes mängib kaitsjana KHL-i klubis Jokerit.

Rootsi kõrgliigas debüteeris ta hooajal 2010–11 Djurgårdens IF ridades. Klubi põhikoosseisu kuulus ta alates järgmisest hooajast. Hooajal 2016–17 mängis Holm Rootsi kõrgliigas Växjö Lakersi ridades.

2017. aasta mais sõlmis ta üheaastase lepingu NHL-i klubiga Vancouver Canucks. Ta mängis hooajal 2017–18 põhiliselt American Hockey League'i (AHL) klubides Utica Comets ja Chicago Wolves. Ainsal korral pääses ta Canucksi meeskonnas NHL-is väljakule 2018. aasta veebruaris.

2018. aasta juulis sõlmis ta üheaastase lepingu KHL-i klubiga Nižni Novgorodi Torpedo. 2019. aastal valiti ta KHL-i tähtede mängule.

2019. aasta augustis naasis Holm Põhja-Ameerikasse, sõlmides üheaastase lepingu Chicago Blackhawks, kuid Blackhawksi meeskonda ta ei pääsenud, mängides ainult AHL-is Rockford IceHogsis. Hooaja 2019–20 teises pooles mängis ta Šveitsi kõrgliiga klubis Lausanne HC.

2020. aasta novembris naasis ta KHL-i, sõlmis ta üheaastase lepingu Magnitogorski Metallurgiga. 2021. aasta mais sõlmis ta kaheaastase lepingu Jokeritega.

2017. aastal tuli Holm Rootsi jäähokikoondisega maailmameistriks.

Viited

Välislingid 
 Philip Holm KHL.ru lehel
 Philip Holm hockeydb.com lehel

Rootsi jäähokimängijad
Vancouver Canucksi mängijad
Nižni Novgorodi Torpedo mängijad
Magnitogorski Metallurgi mängijad
Jokerite mängijad
Sündinud 1991
Tamara Rõlova

Tamara Rõlova (vene keeles Тамара Николаевна Рылова; 1. oktoober 1931 Vologda – 1. veebruar 2021 Peterburi) oli Nõukogude Liidu kiiruisutaja.

Tamara Rõlova võitis 1960. aasta taliolümpiamängudel Squaw Valleys 1000 meetri distantsil pronksmedali ja 500 meetri distantsil sai ta neljanda koha.

Kiiruisutamise maailmameistrivõistlustelt võitis ta ühe kulla, neli hõbedat ja kaks pronksi.

Rõlova isiklikud rekordid distantsiti:
500 meetrit – 45,2 (1964)
1000 meetrit – 1.33,4 (1955)
1500 meetrit – 2.25,1 (1962)
3000 meetrit – 5.16,6 (1960)
5000 meetrit – 9.09,2 (1955)

Tunnustus 
 1959 NSV Liidu teeneline meistersportlane

Nõukogude Liidu sportlased
Kiiruisutajad
Sündinud 1931
Surnud 2021
Plainfeld

Plainfeld on vald (Gemeinde) Salzburg-Umgebungi ringkonnas Austria Salzburgi liidumaal.

Geograafia 

Plainfeld asub Flachgaus 12 km Salzburgi linnast idas.

Viited 

Salzburgi liidumaa vallad
Ilmar Linnat

Ilmar-Väino Linnat (kuni 1936 Jürgenson; 21. juuli (vkj)/ 3. august 1914 Tallinn – 27. aprill 1987 Tallinn) oli eesti kunstnik.

Elukäik
Ta lõpetas 1934. aastal Tartu Õpetajate Seminari. Ta õppis aastatel 1935–1937, 1939–1941, 1942–1944 ja 1944–1946 Kõrgemas Kunstikoolis Pallas (Ado Vabbe juhendamisel) ning selle järglaskoolides, lõpetas 1946. aastal Tartu Riikliku Kunstiinstituudi maali erialal. 

Ta töötas aastatel 1937–1939 algkooliõpetajana Tartumaal. Saksa teise okupatsiooni ajal töötas ta õpingute kõrvalt joonistajana Eesti Rahva Muuseumis (jäädvustas Saaremaa taluehitisi) ja Tartu Ülikooli arheoloogiakabinetis. Võttis kunstnikuna osa Tartu Ülikooli ekspeditsioonist Vadjamaale augustis-septembris 1942.

Oli aastatel 1946–1951 Tartu Riikliku Kunstiinstituudi joonistusõppejõud. Alates 1951. aastast Tallinnas, oli õppejõud ENSV Riikliku Kunstiinstituudis, 1957 dotsent, 1964. aastast graafika kateedri professori kohusetäitja, 1972—1978 oli ta üldmaali kateedri juhataja. Läks 1978. aastal pensionile. 

Ilmar Linnat on maetud Tallinna Metsakalmistule.

Looming
Oli tegev raamatukujunduse- ja illustratsiooni ning vabagraafika alal. Tegi söe- ning värvilisi kriidi- ja pastelljoonistusi, linnavaateid; tuntud olid tema kaluri- ja rannaelu söejoonistuste seeriad. Kuulus 1946. aastast Eesti NSV Kunstnike Liitu.

Illustreeritud lasteraamatud
Felix Kotta. "Tublid loomad". 1952
Ralf Parve. "Karsumm". 1958 (2. trükk 2006)
Kornei Tšukovski. "Imepuu". 1964
Alide Dahlberg. "Mutionu pidu". 1967 (5. trükk 2010)

Viited

Kirjandus 
Henno Arrak. "Ühe kunstniku südasuveks. Ilmar Linnat 50-aastane". Sirp ja Vasar nr 31, 31. juuli 1964. Lk 4
Nekroloog. Sirp ja Vasar nr 19, 8. mai 1987. Lk 15
Lehti Viiroja. "Linnat, Ilmar (õieti Ilmar Väino), graafik". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 273

Eesti kunstnikud
Eesti graafikud
Eesti illustraatorid
Raamatukujundajad
Eesti Kunstiakadeemia õppejõud
Eestistatud nimega inimesed
Metsakalmistule maetud
Sündinud 1914
Surnud 1987
Märten Metsaviir

Märten Metsaviir (sündinud 15. märtsil 1994 Tallinnas) on eesti näitleja.

Ta lõpetas 2020. aastal Eesti Muusika- ja Teatriakadeemia lavakunstikooli (29. lennus) ja töötab alates jaanuarist 2021 Eesti Draamateatris näitlejana.

Rollid Eesti Draamateatris 

 2019 arst – Maksim Gorki, "Päikese lapsed" (Eesti Muusika- ja Teatriakadeemia lavakunstikooli 29. lennu bakalaureuselavastus)

 2021 Dom – Brian Friel, "Igatsuse rapsoodia"
 2021 Marcolus Grandolare, Manuhh Virid – Helen Käit, Mehis Pihla, "Lohe needus"
 2022 osatäitja – Mehis Pihla, "Solist"

Rollid mujal 

 2018 osatäitja – Antoine de Saint-Exupéry, "Väike prints" (Eesti Muusika- ja Teatriakadeemia lavakunstikooli 29. lennu bakalaureuselavastus, Tallinna Linnateater)
 2019 osatäitja – "Valgete vete sina" (Eesti Muusika- ja Teatriakadeemia lavakunstikooli 29. lennu bakalaureuselavastus, Sakala 3 teatrimaja)
 2019 Pale Ivory – "Drag show, vol 2" (Eesti Muusika- ja Teatriakadeemia lavakunstikooli lavastus, Sakala 3 teatrimaja)

Filmirollid 
Märten Metsaviir kehastab nimitegelast ajalooliste mängufilmide sarjas "Apteeker Melchior" (2021, režissöör Elmo Nüganen). 

Varem on ta mänginud tudengifilmis "Ainult meie kolm" (Balti Filmi- ja Meediakool, 2011) ja dubleerinud animafilmi "Lotte ja kadunud lohed" (2019).

Viited 

Eesti näitlejad
Eesti Muusika- ja Teatriakadeemia vilistlased
Sündinud 1994